जिल्लामा रहेका सरकारी कार्यालयहरू कतिपयले स्थानीय स्तरबाट प्रवाह गर्ने सेवा दिन सुरू गरेका छन । तर,अधिकांश कार्यालयहरू भने स्थापना भएका छैनन् । जिल्लाको १० स्थानीय तहमा आवश्यक कर्मचारी व्यवस्थापन भने हुन सकेको छैन । फलस्वरुप आर्थिक वर्षमा गर्नुपर्ने योजनाहरू कार्यान्वयनमा अन्योलमा देखिन्छ। स्थानीय तहमा कर्मचारी अभावले एक त जनताको आशा र अपेक्षा सेलाउदैँ गएको पाईन्छ भने अर्कोतिर योजना कार्यान्वयन नहुने हो कि भन्ने अन्योलता बढेको देखिन्छ ।
